Document ID: 31993R1317

KOMISSION ASETUS (ETY) N:o 1317/93,
annettu 28 päivänä toukokuuta 1993,
erityistuontimaksujen soveltamista tiettyihin maitotuotteisiin koskevista yksityiskohtaisista säännöistä annetun asetuksen (ETY) N:o 1767/82 muuttamisesta erityisesti yhteisön ja Islannin, Itävallan, Norjan, Ruotsin ja Suomen kesken tehtyjen kahdenvälisten maataloussopimusten soveltamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisön ja Islannin, Itävallan, Norjan, Ruotsin ja Suomen kesken tehtyjen kahdenvälisten maataloussopimusten tiettyjen yksityiskohtaisten sääntöjen soveltamisesta 4 päivänä toukokuuta 1993 annetun neuvoston asetuksen (ETY) N:o 1108/93 (), ja erityisesti sen 1 artiklan,
ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna asetuksella (ETY) N:o 2071/92 (), ja erityisesti sen 14 artiklan 7 kohdan,
sekä katsoo, että
yhteisö on allekirjoittanut kahdenväliset sopimukset Euroopan talousalueesta tehdyn sopimuksen mukaisesti Islannin, Itävallan, Norjan, Ruotsin ja Suomen kanssa; näihin sopimuksiin kuuluvat muun muassa Itävallan, Norjan, Ruotsin ja Suomen kanssa sovitut juustojen keskinäistä kauppaa koskevat järjestelyt; näissä järjestelyissä määrätään vuosittaisten alennetun maksun tariffikiintiöiden käyttöönotosta tietyille kyseisistä valtioista peräisin oleville juustoille; Itävallan, Norjan ja Suomen kanssa tehdyt järjestelyt korvaavat näiden maiden kanssa tehdyt aikaisemmat keskinäistä juustojen kauppaa koskevat järjestelyt; näiden maiden kanssa tehdyt uudet järjestelyt edellyttävät komission asetuksen (ETY) N:o 1767/82 () muuttamista, sellaisena kuin se on viimeksi muutettuna asetuksella (ETY) N:o 3648/92 (),
yhteisö on sitoutunut soveltamaan mainittuja kahdenvälisiä maataloussopimuksia 15 päivään huhtikuuta 1993; näiden sopimusten mukaan määrät mukautetaan ajan mukaan suhteellisesti vuonna 1993; olisi lisäksi varmistettava ongelmaton siirtyminen vuonna 1993 Itävallan, Norjan ja Suomen kanssa käytyä juustojen keskinäistä kauppaa koskevissa vanhoissa järjestelyissä määrätystä järjestelmästä näiden maiden kanssa tehdyissä uusissa järjestelyissä määrättyyn järjestelmään; tämä siirtyminen edellyttää, että vuonna 1993 vanhojen järjestelyiden mukaan tuodut määrät otetaan huomioon määriteltäessä vuonna 1993 yhteisön myönnytyksiä saavat kokonaismäärät; tätä tarkoitusta varten sovelletaan seuraava laskentamenetelmää: vuoden 1993 vanhoista järjestelyistä osallisiksi pääsevät määrät, jotka mukautetaan ajan mukaan suhteellisesti, lisätään vuoden 1993 uusissa järjestelyissä määrättyihin määriin, jotka mukautetaan ajan mukaan suhteellisesti, ja näin saatu määrä muutetaan tarvittaessa todellisuudessa vuoden 1993 vanhojen järjestelyiden mukaisesti tuodun määrän ja vanhoista järjestelmistä vuonna 1993 osallisiksi pääsevien määrien, jotka mukautetaan ajan mukaan suhteellisesti erotuksella,
samoin on syytä muuttaa IMA 1 -todistusten antavan toimielimen nimi Itävallassa ja tehtävä tiettyjä muita teknisiä muutoksia asetukseen (ETY) N:o 1767/82,
yhteisessä maatalouspolitiikassa sovellettavista laskentayksiköistä ja muuntokursseista 28 päivänä joulukuuta 1992 annetulla neuvoston asetuksella (ETY) N:o 3813/92 (), kumotaan valuutantasausmaksujärjestelmä; tämän vuoksi on poistettava asetuksen (ETY) N:o 1767/82 8 artikla, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1767/82 seuraavasti:
1. Poistetaan 8 artikla.
2. Korvataan liite I tämän asetuksen liitteellä.
3. Muutetaan liite III seuraavasti:
P poistetaan D kohdan johdantokappaleessa kirjain "k" ja korvataan CN-koodi "ex 0406 30" CN-koodilla "ex 0406 30 10",
P poistetaan D.3 kohta,
P korvataan D.5 kohta seuraavasti:
"15 kohta: kuitenkaan Itävallasta, Norjasta ja Suomesta peräisin olevien juustojen osalta ei täydennetä 15 kohtaa",
P poistetaan J kohdan johdantokappaleesta sanat "Turunmaa tai Lappi" ja kirjain "t",
P poistetaan J.1 kohdan sanat "Turunmaa-juustot tai Lappi-juustot",
P poistetaan M, N, O ja P kohta.
4. Korvataan liitteen IV otsake "Itävalta" ja "Suomi" seuraavasti:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 15 päivästä huhtikuuta 1993.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivästä toukokuuta 1993.

Labels: 3
18
17